**OPPGÅVE 2: LAGA DYKKAR EIGA BILETBOK**

De skal laga ei enkel historie som skal illustrerast i ei biletbok. Tenk gjennom kva som skal vera temaet.

* **Når de skal laga historia, skal de passa på:**

- at det ikkje er så mange personar med

- at de har litt spenning i forteljinga dykkar, slik at det er spennande å bla om

- at de har språklege verkemiddel – bruk gjerne språklege bilete, ulik storleik på skrifta for å understreka det som de vil ha fram, nye ord osb.

- å tenkja gjennom synsvinkelen og kven som er forteljaren,

- at teksten er kort, og at rettskrivinga er korrekt

- at de spelar på klang og rytme, har lydord og utrop, bokstavrim, litt bruk av dialog

* **Når de skal teikna historia, er det viktig at de tenkjer gjennom kva verkemiddel de vil nytta:**

- biletutsnitt (heilbilete, totalbilete, halvnært, nært og ultranært bilete)

- perspektiv (fugle-, froske-, normal- og verdiperspektiv)

- rammer eller ikkje?

- linjer og former (retning, små og store, skarpe og runde)

- samanheng og gjentaking

- lyskjelder og lysretning

- fargar (tette, gjennomskinlege, sterke, svake, kontrastar, ton-i-ton)

* Når boka nærmar seg ferdig, skal de tenkja på framside, med tittelen, forfattarnamna, prolog- og epilogbilete, og bakside, slik at det blir ein heilskap i boka.
* Begge på gruppa skal jobba saman om alle desse tinga, sjølv om kanskje ein/ei teiknar meir enn den andre.

* De skal diskutera korleis oppslaga skal sjå ut, kva som skal stå på dei ulike sidene, og kva for verkemiddel de vil nytta.
* De får lov til å gjera andre ting enn berre å teikna. De kan til dømes bruka fotografi, bilete frå vekeblad, silkepapir, måling og liknande for å laga boka slik de vil ha ho.
* Det er viktig at alle på gruppa deltek.
* De skal få vurdera dykkar eige og gruppa sitt arbeid i etterkant.
* Sjå også på vurderingskjenneteikna kva de skal gjera for å få god vurdering på arbeidet dykkar.
* Boka skal over i ein PowerPoint dersom de vel å ha framføring for klassen. Dersom de heller vil ha ein fagsamtale, tar de boka med og viser kva de har tenkt.

**Du får til saman to karakterar:**

- Ein på boka (skriftleg)

- Ein på fagsamtalen eller framføringa (munnleg)